CELEX: 22011D0040
Language: hr
Date: 2011-04-01 00:00:00
Title: Odluka Zajedničkog odbora EGP-a br. 40/2011 od 1. travnja 2011. o izmjeni Priloga XVIII. (Zdravlje i sigurnost na radu, radno pravo i jednako postupanje prema muškarcima i ženama) Sporazumu o EGP-u

11/Sv. 100
            
            
               HR
            
            
               Službeni list Europske unije
            
            
               260
            
         22011D0040
   
               L 171/41
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 40/2011
   od 1. travnja 2011.
   o izmjeni Priloga XVIII. (Zdravlje i sigurnost na radu, radno pravo i jednako postupanje prema muškarcima i ženama) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XVIII. Sporazumu izmijenjen je Odlukom Zajedničkog odbora EGP-a br. 141/2010 od 10. prosinca 2010. (1).
            
         
               (2)
            
            
               Direktivu Vijeća 2010/18/EU od 8. ožujka 2010. o provedbi revidiranog Okvirnog sporazuma o roditeljskom dopustu koji su sklopili BUSINESSEUROPE, UEAPME, CEEP i ETUC te o stavljanju izvan snage Direktive 96/34/EZ (2) treba unijeti u Sporazum.
            
         
               (3)
            
            
               Direktiva 2010/18/EU stavlja izvan snage, s učinkom od 8. ožujka 2012., Direktivu Vijeća 96/34/EZ (3), koja je uključena u Sporazum, i koja se stoga treba staviti izvan snage sukladno Sporazumu s učinkom od 8. ožujka 2012.,
            
         ODLUČIO JE:
   Članak 1.
   Prilog XVIII. Sporazumu mijenja se kako slijedi:
   
               1.
            
            
               Iza točke 31. (Direktiva Vijeća 97/81/EZ) umeće se sljedeća točka:
               
                           „31.a
                        
                        
                           
                              32010 L 0018: Direktiva Vijeća 2010/18/EU od 8. ožujka 2010. o provedbi revidiranog Okvirnog sporazuma o roditeljskom dopustu koji su sklopili BUSINESSEUROPE, UEAPME, CEEP i ETUC te o stavljanju izvan snage Direktive 96/34/EZ (SL L 68, 18.3.2010., str. 13.).”
                        
                     
         
               2.
            
            
               Tekst točke 32. (Direktiva Vijeća 96/34/EZ) briše se s učinkom od 8. ožujka 2012.
            
         Članak 2.
   Tekst Direktive 2010/18/EU na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 2. travnja 2011., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (4).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 1. travnja 2011.
      
         
            Za Zajednički odbor EGP-a
         
         
            Obnašatelj dužnosti predsjednika
         
         Gianluca GRIPPA
      
   
   
      (1)  SL L 85, 31.3.2011., str. 26.
   
      (2)  SL L 68, 18.3.2010., str. 13.
   
      (3)  SL L 145, 19.6.1996., str. 4.
   
      (4)  Navedeni su ustavni zahtjevi.